**Likumprojekta** **“Grozījumi Starptautiskās palīdzības likumā”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Likumprojekta ”Grozījumi Starptautiskās palīdzības likumā” (turpmāk – Likumprojekts) mērķis ir papildināt regulējumu, nosakot institucionālo risinājumu, kas saistīts ar Latvijas iesaistes sekmēšanu ES ārējās darbības instrumentu finansētos projektos.Lai nodrošinātu atbilstību OECD 1997.gada 21.novembra Konvencijai par ārvalstu amatpersonu kukuļošanas apkarošanu starptautiskajos biznesa darījumos, Ārlietu ministrijai tiek paredzētas tiesības nepiešķirt grantu, ja projekta iesniedzējs vai persona, kura ir projekta iesniedzēja valdes vai padomes loceklis vai prokūrists, vai persona, kura ir pilnvarota pārstāvēt projekta iesniedzēju ar filiāli saistītās darbībās vai cita projekta iesniegumā minētā persona, ar tādu prokurora priekšrakstu par sodu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīta par vainīgu kukuļņemšanā, kukuļdošanā, kukuļa piesavināšanās, starpniecībā kukuļošanā, neatļauta labuma pieņemšanā vai komerciālā uzpirkšanā. Lai nodrošinātu minētā nosacījuma kontroli, Ārlietu ministrijai noteiktas tiesības pieprasīt ziņas no Iekšlietu ministrijas Informācijas centra (Sodu reģistra) par attīstības sadarbības projektos iesaistīto personu sodāmību par kukuļošanu.Likumprojektā ietvertās normas ir attiecināmas tikai uz Starptautiskās palīdzības likuma mērķī un darbības jomās (attiecīgi 2. un 3.pants) noteikto Latvijas Republikas sniegtās starptautiskās palīdzības plānošanu un īstenošanu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts ir izstrādāts saskaņā ar Attīstības plānošanas sistēmas likumu, Ministru kabineta (turpmāk – MK) 2014. gada 2. decembra noteikumiem Nr. 737 “Attīstības plānošanas dokumentu izstrādes un ietekmes izvērtēšanas noteikumi”, kā arī pildot MK 2020.gada 2.septrembra sēdes protokollēmumā (prot. Nr.51, 36. § 3.punkts) doto uzdevumu Ārlietu ministrijai sadarbībā ar Centrālo finanšu un līgumu aģentūru līdz 2020.gada 31.decembrim sagatavot un iesniegt izskatīšanai Ministru kabinetā grozījumus Starptautiskās palīdzības likumā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošais Starptautiskās palīdzības likums (turpmāk – Likums) definē, kas ir Latvijas Republikas īstenotā starptautiskā palīdzība, nosaka principus un kārtību, kādā tā tiek plānota un īstenota. Likuma ietvars nosaka un attiecas uz Ārlietu ministrijas attīstības sadarbības aktivitātēm paredzētā finansējuma apgūšanu.Vienlaikus Latvijā nav noteikts visaptverošs regulējums un institucionālais ietvars, kas sniegtu atbalstu un radītu jaunas iespējas Latvijas projektu īstenotājiem iesaistīties ES finansēto attīstības sadarbības projektu īstenošanā. Šobrīd valsts pārvaldes iestāžu iesaisti ES ārējās darbības vai starptautisko institūciju finansēto programmu īstenošanā nosaka Likuma par budžetu un finanšu vadību 5.panta trīspadsmitā daļa.Pamatojoties uz minētā likuma deleģējumu ir izdoti Ministru kabineta 2009.gada 13.oktobra noteikumi Nr.1161 "Noteikumi par valsts budžeta finansētas institūcijas dalību Eiropas Savienības finansēto institūciju stiprināšanas programmu projektu īstenošanā citā valstī un projekta finansējuma plānošanu un uzskaiti". Minētais regulējums nosaka kārtību, kādā valsts budžeta finansētas iestādes piedalās ES finansēto mērķsadarbības (Twinning un Twinning Light) projektu īstenošanā.Tāpat Latvijā nav noteikta koordinējošā institūcija un attiecīgais regulējums, lai centralizēti un, ievērojot vienotu pieeju un metodiku, sniegtu konsultatīvu un administratīvu atbalstu Latvijas institūcijām un citām ieinteresētajām personām, kas vēlas pieteikties dalībai ES projektos, kas nav tikai ES mērķsadarbības projekti[[1]](#footnote-1), kā arī sadarbībā ar citiem sadarbības partneriem nodrošinātu atbilstību liela apjoma ES projektu tehniskajiem un finanšu kritērijiem.Ar Likuma grozījumiem šādas jaunas koordinējošās institūcijas jeb aģentūras funkcijas paredzēts noteikt Centrālajai finanšu un līgumu aģentūrai (turpmāk - CFLA). Tās ietvertu Latvijas iesaistes sekmēšanu ES ārējās darbības instrumentu finansētos projektos, t.sk. nodrošinot ES ārējās darbības instrumentu finansētu projektu administrēšanu, sniedzot atbalstu valsts pārvaldes institūcijām, pilsoniskās sabiedrības organizācijām, kā arī komersantiem , kuri ir ieinteresēti iesaistīties ES ārējās darbības instrumentu finansētu projektu ieviešanā, uzņemoties vienotā kontaktpunkta un koordinatora lomu projektu piedāvājumu izstrādes, iesniegšanas un projektu administrēšanas, t.sk. uzraudzības un pēcuzraudzības procesā.Līdzīgi kā administrējot ES struktūrfondu un Kohēzijas fonda projektus, lai Eiropas Komisija varētu uzticēt ES ārējā finansējuma budžeta izpildi (programmas un projektus) dalībvalstu iestādēm vai organizācijām un slēgt konkrētus nolīgumus (t.i. netiešās pārvaldības iemaksu nolīgumus), vienlaikus nodrošinot noteiktu ES finansiālo interešu aizsardzības līmeni, saskaņā ar Eiropas Parlamenta un Padomes 2018. gada 18. jūlija Regula (ES, Euratom) 2018/1046 par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 tiek veikts iestādes vai organizācijas deviņu pīlāru izvērtējums. Šie pīlāri saistīti ar 1) efektīvu iekšējās kontroles sistēmu; 2) grāmatvedības sistēmu; 3) neatkarīgu ārējo revīziju; kā arī noteikumiem un procedūrām, kuras attiecas uz 4) finansējuma nodrošināšanu no ES līdzekļiem dotāciju veidā; 5) iepirkumiem; 6) finanšu instrumentiem; kā arī 7) izslēgšanu no piekļuves finansējumam; 8) informācijas par saņēmējiem publiskošanu un 9) personas datu aizsardzību. Izvērtējot augstāk minētos kritērijus, kā arī ņemot vērā atbilstošu profesionālo kapacitāti, visefektīvāk un ar vismazākajiem resursiem tos varētu ieviest CFLA kā institūcija ar iepriekšēju pieredzi ES fondu līdzfinansēto projektu administrēšanā, un kurai ir uzticēta vienīgās nacionālās sadarbības iestādes funkcijas.Likuma grozījumi, kas attiecas uz dalību ārvalstu finansētā attīstības sadarbības projektā vai aktivitāšu programmā, nosakot jaunu funkciju deleģējumu:Lai nodrošinātu iepriekš minēto, likuma 1.pants tiek papildināts ar jaunu terminu, definējot koordinējošās institūcijas jeb aģentūras lomu un pienākumus. Likuma mērķis 2.pantā tiek paplašināts, ietverot uzdevumu sniegt atbalstu arī Latvijas attīstības sadarbības projektu īstenotāju dalībai starptautiski finansētos attīstības sadarbības projektos. Likuma 4.pants tiek papildināts ar jaunu daļu, kas nosaka aģentūras darbības ietvaru un aģentūras funkciju veicēju.Likumprojekts paredz papildināt likumu ar jaunu pantu par dalību ārvalstu starptautiskās palīdzības finansētāja attīstības sadarbības projektos.Panta pirmajā daļā tiek noteiktas personas, kas var piedalīties šādos projektos, ievērojot attiecīgā starptautiskās palīdzības finansētāja noteikumus, kādā tiek izvēlēti tā finansēta attīstības sadarbības projekta īstenotāji.Otrā daļa nosaka aģentūras (CFLA) iesaisti, piedāvājot konsultatīvu atbalstu projektu izstrādē, iesniegšanā un administrēšanā, kā arī paredz deleģējumu aģentūras atbalsta sniegšanas nosacījumus, sniegtā atbalsta apjomu un atbalsta sniegšanas kārtību noteikt Ministru kabinetam.Valsts pārvaldes iestādes, PSO un komersanti ar pietiekamu projektu vadības kapacitāti un pieredzi attīstības projektu plānošanā un īstenošanā, arī turpmāk varēs patstāvīgi izstrādāt, iesniegt un īstenot projektus ES attīstības sadarbības finanšu instrumentos, un iespēja sadarboties ar CFLA būs pieejama pēc brīvprātības principa.Trešā daļa deleģē tiesības aģentūrai uzņemties attīstības sadarbības projekta koordinatora lomu un iesniegt pieteikumu vai projekta piedāvājumu dalībai ārvalstu starptautiskās palīdzības finansētāja attīstības sadarbības projekta īstenošanā gadījumos, kad projekta saturisko ekspertīzi nodrošinošās institūcijas ieskatā būtu lietderīgi iesaistīties tikai konkrētu projekta aktivitāšu ieviešanā, neuzņemoties visa projekta īstenošanu vai galvenā partnera lomu, to uzticot starptautiskajam partnerim vai aģentūrai.Lai nodrošinātu augstāk minētā deleģējumu Ministru kabinetam noteikt kārtību vienotu normatīvo regulējumu kārtībai, kādā budžeta finansēta institūcija piedalās Eiropas Savienības un starptautisko institūciju finansēto programmu īstenošanā citā valstī un plāno, un uzskaita projekta finansējumu, nepieciešams izdot jaunus noteikums, aizstājot šobrīd uz Likuma par budžetu un finanšu vadību 5.panta trīspadsmitā daļas pamata izdotos 2009.gada 13.oktobra MK noteikumus Nr.1161.Noteikumi tiks izdoti pamatojoties uz Likuma par budžetu un finanšu vadību 5.panta trīspadsmito daļu un papildus jau šobrīd noteiktajai Twinning un Twinning Light projektu īstenošanas kārtībai noteiktu visaptverošākā kārtībā, kādā budžeta finansēta institūcija piedalās Eiropas Savienības un starptautisko institūciju finansēto programmu īstenošanā citā valstī un plāno, un uzskaita projekta finansējumu, tādejādi vienviet nosakot kārtību līdzīgu projektu īstenošanai.Likumprojekts neietekmē Eiropas Savienības finanšu instrumentu PHARE programmas un Pārejas programmas likumā noteiktās nacionālā koordinatora mērķsadarbības projektu jautājumos funkcijas. Likuma grozījumi, kas attiecas uz OECD rekomendācijas izpildi.Ņemot vērā OECD Kukuļošanas apkarošanas starptautiskajos biznesa darījumos darba grupas izteikto rekomendāciju par to, ka izvērtējot iesniegtos granta projektu iesniegumus, jāparedz tiesības nepiešķirt grantu, ja projekta iesniedzējs vai persona, kura ir projekta iesniedzēja valdes vai padomes loceklis vai prokūrists, vai persona, kura ir pilnvarota pārstāvēt projekta iesniedzēju ar filiāli saistītās darbībās, vai cita projekta iesniegumā minētā persona, ar tādu prokurora priekšrakstu par sodu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīta par vainīgu kukuļņemšanā, kukuļdošanā, kukuļa piesavināšanās, starpniecībā kukuļošanā, neatļauta labuma pieņemšanā vai komerciālā uzpirkšanā, attiecīga norma iekļaujama Starptautiskās palīdzības likumā. Papildus, lai nodrošinātu minētā nosacījuma kontroli, Ārlietu ministrijai nosakāmas tiesības pieprasīt attiecīgas ziņas no Iekšlietu ministrijas Informācijas centra (Sodu reģistra). |
| 3. | Projekta izstrādē iesaistītās institūcijas un publiskas personas kapitālsabiedrības | Ārlietu ministrija, Finanšu ministrija (CFLA) |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts skar fiziskās un juridiskās personas, kuras piedalās starptautiskās palīdzības aktivitāšu īstenošanā. |
| 2. | Tiesiskā regulējuma ietekme uz tautsaimniecību un administratīvo slogu | Tiks radītas iespējas Latvijas valsts pārvaldes un privātā sektora pārstāvjiem īstenot starptautisko palīdzību ar Eiropas Savienības ārējās darbības un starptautisko institūciju finansēto attīstības sadarbības programmu atbalstu, kā arī atbilstoši OECD rekomendācijām pilnveidotu Latvijas divpusējo attīstības sadarbības iesniegto projektu iesniegumu izvērtēšanu. |
| 3. | Atbilstības izmaksu monetārs novērtējums | Nav. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | MK līdz 2021.gada 31.decembrim, pamatojoties uz Likuma par budžetu un finanšu vadību 5.panta trīspadsmito daļu, būs nepieciešams izdot jaunus noteikumus, aizstājot MK 2009.gada 13.oktobra noteikumos Nr. 1161 “Noteikumi par valsts budžeta finansētas institūcijas dalību Eiropas Savienības finansēto institūciju stiprināšanas programmu projektu īstenošanā citā valstī un projekta finansējuma plānošanu un uzskaiti.”Noteikumu projektu izstrādās un izskatīšanai Ministru kabineta sēdē virzīs Ārlietu ministrija. |
| 2. | Atbildīgā institūcija | Ārlietu ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai dota iespēja rakstiski sniegt viedokli par likumprojektu tā izstrādes stadijā.  |
| 2. | Sabiedrības līdzdalība projekta izstrādē | Grozījumi apspriesti Attīstības sadarbības politikas konsultatīvās padomes 2020.gada 28.februāra un 2020.gada 12.novembra sēdēs.Situācijas izklāsts sniegts un risinājumi apspriesti informatīvais ziņojumā "Par institucionālo risinājumu Latvijas iesaistei Eiropas Savienības attīstības sadarbības finanšu instrumentu īstenošanā", kas tika izskatīts un pieņemts 2020.gada 2.septrembra MK sēdē (prot. Nr.51, 36.§).Paziņojums par līdzdalības iespējām tiesību akta izstrādes procesā 2021.gada 1.februārī publicēts Ārlietu ministrijas tīmekļvietnē |
| 3. | Sabiedrības līdzdalības rezultāti |  |
|  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros.Projekts neparedz jaunu institūciju izveidi, esošo likvidēšanu vai reorganizāciju.Projekts paredz jaunu funkciju uzticēšanu CFLA. |
| 3. | Cita informācija | Nav. |

Ārlietu ministrs E. Rinkēvičs

Trokša 67016252

reinis.troksa@mfa.gov.lv

Fridmanis 67016418

oskars.fridmanis@mfa.gov.lv

1. Lai maksimizētu ES finansējuma ietekmi, ES attīstības sadarbības finansējums tiek ieviests dažādos veidos: tiešais atbalsts attīstības valstu valdībām (budžeta atbalsts), granti, iepirkumi (pakalpojumi, piegādes, darbi), kā arī finanšu instrumenti privātajam sektoram (aizdevumi, garantijas). Tādu ieviešanas veidu kā grantu un iepirkumu īstenošanai var tikt izmantotas dažādas pārvaldības formas – Eiropas Komisijai nodrošinot tiešu un netiešu pārvaldību. Netiešās ieviešanas jeb deleģētās sadarbības gadījumā viss instrumenta ieviešanas cikls tiek uzticēts trešajai pusei (piemēram, ES dalībvalstu attīstības aģentūrām vai starptautiskajām organizācijām). [↑](#footnote-ref-1)